**Csongrád Város Polgármesterétől**

**M**

###### Száma:FJL/294-1/2020

Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2020. június 24-i ülésére**

Tárgy: A Csongrád Televízió Kft. 2019. évi beszámoló jóváhagyása

**Tisztelt Képviselő-testület!**

A Csongrád Televízió elkészítette a 2019.évi beszámolóját.

A Kft. éves beszámolóját az előterjesztés melléklete szerint, az alábbi részletezettséggel terjesztem a Képviselő-testület elé:

1. Egyszerűsített éves beszámoló mérleg „A” típusú eredménykimutatás összköltség eljárással

2. Kiegészítő melléklet

3. Üzleti jelentés

A Csongrád Tv Kft gazdálkodásáról készült beszámoló alapján: a 2019. december 31-i mérleg főösszege: 23.261 eFt, bevétele: 32.399 eFt. A Kft az előző évihez képest mintegy 17%-kal alacsonyabb dologi kiadással működött, személyi jellegű kiadásai 7 százalékkal nőttek, a minimálbér emelések hatása miatt.

A Kft. részére az önkormányzat által biztosított támogatás összege: 22.123 eFt, amely több mint 3 millió forinttal kevesebb, mint a 2018. évi támogatás összege. A kft. saját bevétele mintegy 9%-kal nőtt.

A Kft. mérleg szerinti eredménye továbbra is negatív (-2.074 eFt), amelyet egyértelműen a 2,963 ezer forint elszámolt értékcsökkenés indokol. Az értékcsökkenés miatti veszteség a Kft. gazdálkodásában likviditási problémát nem okoz.

A Kft. Felügyelő-bizottsága a 2019. évi beszámolót az elektronikusan kiküldött anyag alapján véleményezte és azt elfogadásra javasolja.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a „Csongrád Televízió Kft. 2019.évi beszámoló jóváhagyása ” tárgyú polgármesteri előterjesztést és az alábbi döntést hozza.

A Képviselő-testület elfogadja a Kft-nek az előterjesztés 1. számú melléklete szerinti 2019. évi beszámolóját.

A 2019. évi mérleg főösszegét 23.261 eFt-ban, adózott eredményét (veszteségét) - 2.074 e Ft -ban állapítja meg.

A Képviselő-testület utasítja az ügyvezetőt, hogy a közzététel érdekében szükséges intézkedéseket tegye meg.

Határidő: 2019. évi egyszerűsített beszámoló cégbírósághoz történő benyújtása:2020. szeptember 30.

Felelős: Donka Ferencné ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa
3. Csongrád TV Kft.

Csongrád, 2020. június 10.

Bedő Tamás

polgármester